Verhoging vir werkers in gasvryheidsektor | Maroela Media
Werkers van Suid-Afrika se gasvryheidsektor se minimumlone sal vanaf 1 Julie met 6% verhoog word.
Die departement van arbeid het gesê die nuwe sektorale vasstelling vir gasvryheid wat lone, werksure en ander basiese voorwaardes reguleer, het die maandelikse minimumloon vir werknemers in 'n maatskappy van tien werkers of minder op R3 384,71 vasgestel.
Die weeklikse tarief is op R781,14 vasgestel en die uurlikse loon op R17,34.
Die nuwe bepalings vir werkgewers met meer as tien werknemers is 'n minimumloon van R3 772,65 per maand, 'n weeklikse loon van R870,62 en 'n uurlikse loon van R19,35.
Teboho Thejane, woordvoerder van die departement, het gesê die huidige loonverhogings is vasgestel deur gebruik te maak van die verbruikersprysindeks (VPI) soos wat op 23 Mei deur Statistiek Suid-Afrika bekend gemaak is.
Die VPI was 4,5% plus 1,5% soos voorgeskryf in die sektorale vasstelling.
"Die algehele verhoging is dus 6%," het Thejane gesê.
Tamsin · 1 jaar gelede
Alles goed en wel. Tog word daar van die studente wat in industrial ingaan verwag om vir maande aaneen verniet te werk. Dit net omdat hulle studente is.
Hoekom moet die eienaar 'n werker meer betaal as hy/sy meer as 10 personeellede het? Vele hande maak dan ligter werk?
Minimum loon impliseer werkers is te dom om self te onderhandel.. en werkskepoers word aangemoedig om eerder te meganiseer.